Publication: Magyar Közlöny
Issue: MK-2010-116 (Year: 2010, Number: 116)
Era: contemporary
Section: a kérdés nem felel meg az országos népszavazásról és népi kezdeményezésrõl szóló 1998. évi III. törvény
Paragraph Index: 135

(6) bekezdés] és a hátrányos megkülönböztetés tilalmát [Alkotmány 70/A. § (1) bekezdés] tartalmazó alkotmányi rendelkezéseket. Ezen túlmenõen a népszavazásra bocsátandó kérdés a jelöltek és a jelölõ szervezetek közötti esélyegyenlõség biztosítását elõíró alapelvi szintû törvényi rendelkezést [Ve. 3. § c) pont] is sértené, ami ellentétes a jogállami jogbiztonság [Alkotmány 2. § (1) bekezdés] követelményével. A kezdeményezésben foglalt kérdés – a kifogástevõ érvelése szerint – nem terjed ki a kisebbségi önkormányzati választásokra, ami azt eredményezi, hogy a „nõi kvóta” az említett választások esetén nem érvényesülne, ami sérti a diszkrimináció tilalmát elõíró alkotmányi rendelkezést. A második kifogástevõ szerint sem felel meg a kérdés az Nsztv. 13. § (1) bekezdésében foglalt törvényi követelménynek, mivel nem egyértelmû, és valójában egy olyan többszörösen összetett kérdést tartalmaz, amelynek egyes elemeirõl az állampolgároknak nincs lehetõségük külön szavazni. Ez álláspontja szerint sérti a „népfelség elvét”. E mellett a kifogástevõ arra is hivatkozott, hogy az OVB az OVBh.-ban nem jelölte meg azt a jogszabályi rendelkezést [a Ve. 117. § (1) bekezdését] amelyre véleménye szerint a testület a kifogással támadott határozatát alapította, ami szerinte ellentétes a Ve. 29/B. § (2) bekezdés e) pontjában foglaltakkal. A harmadik kifogástevõ 2009. október 12-én – a Ve. 130. § (1) bekezdésében foglalt határidõn túl – telefax útján terjesztett elõ kifogást az OVBh.-val szemben. A kifogás nem tartalmazza a kifogástevõ pontos lakcímét (nem tartalmaz postai irányítószámot). II. A kifogások közül egy kifogás tartalmi elbírálásra alkalmatlan, a további két kifogás pedig nem megalapozott.

Source: https://magyarkozlony.hu/hivatalos-lapok/59ffe260d7d5b11487f018f9cf909593f59d3334/dokumentumok/3e961ea3c78a6ccec15fd7fd78e273dc0cb56ac3/letoltes